وزارت ماہی پروری، مویشی پروری و ڈیری
بنیادی مویشی پروری اعداد و شمار 2022 کا اجرا
مرکزی وزیر  جناب پرشوتم روپالا نے 15 مارچ 2023 کو محکمہ کی سالانہ اشاعت، ’بنیادی مویشی پروری کے اعدادوشمار 2022‘ کی نقاب کشائی کی، جس میں مویشی پروری اور ماہی گیری دونوں محکموں کے وزیر مملکت کے ساتھ سکریٹری  اور وزارت کے دیگر سینیئر افسران موجود تھے۔ وزیر موصوف نے اس اشاعت کے اجرا کے لیے مویشی پروری کے شماریات ڈویژن کو مبارکباد دی۔ انہوں نے کہا کہ یہ کتاب مویشیوں کے شعبے میں ایک روایت اور معلومات کا اہم ذریعہ بن گئی ہے۔
اس اشاعت میں مویشیوں کی آبادی، مویشیوں کی پیداوار اور دیگر معلومات جیسے جانوروں کی بیماریوں، انفراسٹرکچر وغیرہ کے بارے میں مویشیوں کے اہم اعداد و شمار کے لحاظ سے جانوروں کی دیکھ بھال کے شعبے کا مختصر جائزہ پیش کیا گیا ہے۔ یہ 2021-22 کے لیے چار بڑی مویشی مصنوعات  جیسے دودھ، انڈے، گوشت اور اون کے پیداواری تخمینوں اور مجموعی سیمپل سروے  کے دیگر تکنیکی پہلوؤں پر ڈیٹا کا بنیادی ذریعہ ہے۔
پیداوار کے تخمینوں کے علاوہ، اس میں ثانوی معلومات جیسے مویشیوں کی آبادی کا ڈیٹا بھی شامل ہے جیسا کہ تازہ ترین 20 ویں لائیو اسٹاک مردم شماری کے مطابق، مویشیوں اور مویشیوں کی مصنوعات کی درآمد اور برآمد کا ڈیٹا، مویشیوں کی بیماری کے واقعات، انفراسٹرکچر اور مویشیوں کے شعبے کی اقتصادی شراکت۔ اس اشاعت میں موجود معلومات منصوبہ بندی اور پالیسی سازی کے مقاصد کے ساتھ ساتھ دنیا بھر میں تحقیق اور ماہرین تعلیم کے لیے تمام اسٹیک ہولڈروں کے لیے کارآمد ثابت ہوں گی۔
”بنیادی مویشی پروری کے اعداد و شمار 2022“ کی اہم جھلکیاں ذیل میں دی گئی ہیں:
- سال 2021-22 کے دوران ملک میں دودھ کی کل پیداوار 221.06 ملین ٹن رہی۔
- موجودہ سال 2021-22 میں دودھ کی پیداوار میں 5.29 فیصد کی سالانہ شرح نمو درج کی گئی ہے۔
- iii. سب سے اوپر پانچ دودھ پیدا کرنے والی ریاستیں راجستھان ، اتر پردیش ، مدھیہ پردیش ، گجرات  اور آندھرا پردیش  ہیں۔
- iv. 2021-22 میں ملک میں انڈوں کی کل پیداوار 129.60 بلین ہے جس میں پچھلے سال کے مقابلے میں 6.19 فیصد اضافہ ہوا ہے۔
- انڈا پیدا کرنے والی کل پانچ بڑی ریاستیں آندھرا پردیش ، تمل ناڈو ، تلنگانہ ، مغربی بنگال  اور کرناٹک  ہیں۔
- vi. سال 2021-22 کے لیے ملک میں گوشت کی کل پیداوار 9.29 ملین ٹن ہے جس کی سالانہ شرح نمو 5.62 فیصد ہے۔
- گوشت پیدا کرنے والی کل پانچ بڑی ریاستیں مہاراشٹرا ، اتر پردیش ، مغربی بنگال ، آندھرا پردیش ، اور تلنگانہ  ہیں۔
- 2021-22 کے دوران ملک میں اون کی کل پیداوار 33.13 ہزار ٹن ہے جس میں پچھلے سال کے مقابلے میں 10.30 فیصد کمی آئی ہے۔
- ix. اون پیدا کرنے والی سرفہرست پانچ ریاستیں راجستھان ، جموں و کشمیر ، گجرات ، مہاراشٹر  اور ہماچل پردیش  ہیں۔
- 2021-22 کے دوران دودھ کی فی کس دستیابی 444 گرام فی دن ہے جس میں پچھلے سال کے مقابلے میں 17 گرام فی دن اضافہ ہوا ہے۔
- xi. 2021-22 میں، انڈے کی فی کس دستیابی 95 عدد فی سالانہ ہے جو پچھلے سال کے مقابلے میں 5 عدد فی سال بڑھ گئی ہے۔
- 2021-22 کے دوران گوشت کی فی کس دستیابی 6.82 کلوگرام فی سالانہ ہے جس میں پچھلے سال کے مقابلے میں 0.30 کلوگرام فی سالانہ اضافہ ہوا ہے۔
- 2014-15 اور 2020-21 کے دوران، شعبے کی قدر میں 7.93 فیصد کی کمپاؤنڈ سالانہ شرح نمو سے اضافہ ہوا۔
- سال 2020-21 میں، زراعت کے شعبے میں مستقل قیمتوں پر مویشیوں کا حصہ اور کل جی وی اے بالترتیب 30.13 فیصد اور 4.9 فیصد تھا۔
اس موقع پر عزت مآب وزیر  جناب پرشوتم روپالا؛ وزیر مملکت ، ڈاکٹر سنجیو کمار بالیان؛ وزیر مملکت ، ڈاکٹر ایل مروگن؛ سکریٹری ، جناب راجیش کمار سنگھ؛ ایڈیشنل سکریٹری ، محترمہ ورشا جوشی؛ ایڈیشنل سیکرٹری اور مالیاتی مشیر ، جناب سنجیو کمار؛ مشیر  جناب سومیدھ ناگرے اور دیگر سینیئر افسران موجود تھے۔
مندرجہ ذیل لنک کے ذریعہ اشاعت تک رسائی حاصل کی جا سکتی ہے:
https://dahd.nic.in/schemes/programmes/animal-husbandry-statistics